apstiprinĀts
SIA “Daugavpils dzīvokļu un komunālās

saimniecības uzņēmums” iepirkumu komisijas

(izveidota ar 2026.gada 29.maija rīkojumu Nr. 1.3/0027)

2026.gada 1.jūlija sēdē (protokols Nr.1)
NOLIKUMS 

iepirkumam Publisko iepirkumu likuma 9.pantā noteiktajā kārtībā

“Aizdevums dzīvojamai mājai Zeļinska ielā 9, Daugavpilī, jumta seguma nomaiņai un bēniņu pārseguma siltumizolācijai”

Identifikācijas numurs SIA DDzKSU 2026/047M
Daugavpils, 2026
I. Vispārīgā informācija

1. Iepirkuma identifikācijas Nr. SIA DDzKSU 2026/047M.
2. Pasūtītāja nosaukums, adrese un rekvizīti:
	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālrunis
	80007287

	Elektroniskā pasta adrese
	pasts@ddzksu.lv

	Kontaktpunkts
	Vecākais iepirkumu speciālists

	Kontaktpersona
	Ingrīda Nežberte

	Tālruņa Nr.
	654 07290

	e-pasta adrese
	ingrida.nezberte@ddzksu.lv

	Darbs
	Pirmdiena

Otrdiena

Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	Finanšu nodaļas vadītājs Nataļja Seļivanova-Fjodorova (ar specifikāciju saistītos jautājumos)

	Tālruņa Nr.
	65407280, 29278641


3. Iepirkuma metode: Saskaņā ar Publisko iepirkumu likuma 9.pantu.

4. Pretendents nav tiesīgs iesniegt piedāvājumu variantus.

II. Iepirkuma priekšmets

5. Iepirkuma priekšmets: kredītu piešķiršanas pakalpojumi. Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā (2.pielikums).
6. Iepirkuma priekšmets nav sadalīts daļās.
7. Iepirkuma nomenklatūra: CPV kods: 66113000-5 (kredītu piešķiršanas pakalpojumi).
8. Iepirkuma līgumu izpildes laiks, vieta un svarīgākie nosacījumi paredzēti iepirkuma tehniskajā specifikācijā (2.pielikums).

9. Līguma darbības termiņš: līdz pilnīgai saistību izpildei, atbilstoši tehniskās specifikācijas prasībām.

III. Piedāvājumu iesniegšanas laiks un kārtība

10. Piedāvājumus drīkst iesniegt, sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.
11. Saskaņā ar publisko iepirkumu likuma 39.panta pirmo daļu, piedāvājumi konkursā ir iesniedzami tikai elektroniski, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem  Nolikuma prasībām un noraidīti.  
12. Piedāvājumu iesniegšanas pēdējais termiņš – līdz 2026.gada 21.jūlijam, plkst. 10:00 pēc vietējā laika. 

13. Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2026.gada 21.jūlijā, plkst. 14:00. 
14. Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
15. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

16. Piedāvājumu vērtēšanu un lēmuma pieņemšanu komisija veic slēgtā sēdē.

IV. Informācijas apmaiņas nosacījumi

17. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti: Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.

18. Pasūtītājs sniegs atbildes uz ieinteresēto pretendentu rakstveida uzdotajiem jautājumiem, vai papildu informāciju trīs darba dienu laikā no jautājuma saņemšanas, bet ne vēlāk kā četras dienas pirms piedāvājumu iesniegšanas termiņa beigām. 

19. Papildu informāciju pasūtītājs nosūtīs ieinteresētajam pretendentam, kas uzdevis jautājumu, un vienlaikus ievietos šo informāciju vietā, kur ir pieejams iepirkuma nolikums, norādot arī uzdoto jautājumu.

20. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistoši visiem iespējamiem pretendentiem ar to publicēšanas brīdi Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.

21. Pretendentiem ir pastāvīgi jāseko līdzi aktuālajai informācijai mājaslapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

V. Prasības pretendentiem un iesniedzamā informācija, kas nepieciešama, lai novērtētu pretendentu

22. Pretendentu izslēgšanas gadījumi tiks pārbaudīti Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likumā noteiktajā kārtībā. Ar normatīvajiem aktiem var iepazīties: https://likumi.lv/doc.php?id=287760.  
23. Atbilstoši Publisko iepirkumu likuma 9.panta astotajai daļai, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42.panta otrās daļas 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz šā likuma 42.panta trešajā daļā minētajām personām.
24. Informējam, ka pārbaude tiks veikta arī attiecībā uz Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētajiem izslēgšanas noteikumiem. Ar normatīvo aktu var iepazīties: https://likumi.lv/doc.php?id=287760 un https://likumi.lv/doc.php?id=280278. Kā arī komisija vērtēs vai līguma slēgšanas tiesības var tikt piešķirtas ievērojot 2022.gada 8.aprīļa Eiropas Komisija Padomes regulu (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā: https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010.

25. Prasības attiecībā uz piedāvājuma noformējumu un iesniegšanu

25.1 Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

25.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

25.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

25.1.3. iesniedzot piedāvājumu, pretendentam ir jāievēro, ka piedāvājumu šifrēšana nav paredzēta.
25.2. Sagatavojot piedāvājumu, pretendents ievēro, ka:

25.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā);

25.2.2. pretendents piedāvājuma dokumentus paraksta ar drošu elektronisko parakstu un laika zīmogu un/vai ar Elektronisko iepirkumu sistēmas piedāvāto elektronisko parakstu;

25.2.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
25.3. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
25.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 
25.5. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
25.6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
25.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
25.8. Iesniedzot piedāvājumu, Pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
25.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
25.10. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
26. Iesniedzamie dokumenti dalībai iepirkumā (parakstīti ar drošu elektronisko parakstu): 
26.1. Pilnvara – ja nepieciešams;
26.2. Pretendenta pieteikums dalībai iepirkumā (1.pielikums);

26.3. Kvalifikācijas (atlases dokumenti) atbilstoši iepirkuma Nolikuma 27.punkta prasībām;
26.4. Tehniskais piedāvājums (2.pielikums), apliecinot gatavību izpildīt visus tehniskajā specifikācijā noteiktos uzdevumus. Tehniskajam piedāvājumam jāatbilst tehniskās specifikācijas prasībām. Papildus tehniskajam piedāvājumam pretendentam jāiesniedz aizdevuma līguma projekts, kas atbilst šī iepirkuma nolikuma prasībām;
26.5. Finanšu piedāvājums (3.pielikums). 

27. Pretendentu kvalifikācijas (atlases) prasības un iesniedzamie dokumenti kvalifikācijas apliecināšanai: 

	Atbilstība profesionālās darbības veikšanai
	Iesniedzamie dokumenti
 kvalifikācijas apliecināšanai

	27.1. Pretendents ir reģistrēts atbilstoši attiecīgās valsts normatīvo aktu prasībām (ja pretendents ir juridiskā persona). Prasība attiecas arī uz personālsabiedrības biedru vai piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju)
	Informāciju par Latvijā reģistrēta pretendenta reģistrācijas faktu, Pasūtītājs iegūs publiskā datubāzē.

Ārvalstīs reģistrēts pretendents iesniedz šādus dokumentus, kuri izsniegti ne agrāk kā mēnesi pirms iesniegšanas dienas:

1. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), kas apliecina, ka pretendents ir reģistrēts normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);

2. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru.

	27.2. Pretendents ir sertificēts (licencēts) atbilstoši attiecīgās valsts normatīvo aktu prasībām (ja pretendents ir juridiskā persona). Prasība attiecas arī uz personālsabiedrības biedru vai piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju)
	Finanšu un kapitāla tirgus komisijas pretendentam izsniegtas licences (atļaujas) kopija kredītiestādes darbībai.


28. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
29. Ja piedāvājumu iesniedz piegādātāju apvienība, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts pilnvarojums vienam no dalībniekam pārstāvēt piegādātāju apvienību un dalībnieku vārdā parakstīt piedāvājuma dokumentus. Vienošanās jāparedz, ka pretendentu apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Ja piedāvājumu iesniedz piegādātāju apvienība, pieredzi pretendents kā piegādātāju apvienība var apliecināt kopumā, proti, jebkurš piegādātāju apvienības dalībnieks.
30. Ja Pretendents līguma izpildē plāno iesaistīt apakšuzņēmējus, Pretendents savā piedāvājumā (nolikuma 1.pielikums) norāda visus tos apakšuzņēmējus, kuru sniedzamo pakalpojumu vērtība ir vismaz 10 000 (desmit tūkstoši) eiro no kopējās iepirkuma līguma vērtības, vai lielāka, un katram šādam apakšuzņēmējam izpildei nododamo līguma daļu procentos un naudas izteiksmē. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
VI. Piedāvājumu vērtēšanas kritēriji un lēmuma pieņemšanas kārtība

31. Iepirkuma komisija izvēlēsies normatīvo aktu un šī Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā tikai cenu. 

32. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.

33. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
34. Iepirkuma komisija:
34.1. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c.;

34.2. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju; 

34.3. Pārbaudīs finanšu piedāvājuma atbilstību nolikuma prasībām. Pārbaudīs aritmētiskās kļūdas;

34.4. Noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

34.5. Veiks pārbaudi par Publisko iepirkumu likuma 9.panta astotajā dāļā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
34.6. Pieņems lēmumu par uzvarētāju;
34.7. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.

VII. Citi noteikumi

35. Iepirkuma Komisija darbojas saskaņā ar Publisko iepirkumu likuma un šā Nolikuma prasībām. Savus lēmumus komisija pieņem sēžu laikā.

36. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.

37. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.

38. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

39. Izraudzītajam pretendentam 10 (desmit) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Šī punktā noteiktā termiņa neievērošana tiks uzskatīta par atteikšanos parakstīt iepirkuma līgumu.
40. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

PIELIKUMĀ:

1. Pieteikums;

2. Tehniskā specifikācija;

3. Finanšu piedāvājums (veidlapa).

1.Pielikums iepirkuma nolikumam
Aizdevums dzīvojamai mājai Zeļinska ielā 9, Daugavpilī,

jumta seguma nomaiņai un bēniņu pārseguma siltumizolācijai

Identifikācijas numurs SIA DDzKSU 2026/047M
PIETEIKUMS

Daugavpilī

	Pretendents
	

	nosaukums:
	____________________________________

	reģistrācijas Nr.
	____________________________________

	juridiskā adrese:
	____________________________________

	pretendenta MVU statuss
:
	____________________________________

	Telefona numurs:

e-pasta adrese:
	____________________________________

____________________________________

	Kontaktpersonas

piedāvājuma vērtēšanas procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	____________________________________

	līguma izpildes procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	____________________________________

	līguma parakstīšanas procesā – pretendenta paraksttiesīgās vai pilnvarotas personas amats, vārds, uzvārds, tālruņa numurs, e-pasta adrese, e-paraksta esamība:
	____________________________________

	Bankas rekvizīti:
	

	nosaukums:
	____________________________________

	kods:
	____________________________________

	konts:
	____________________________________


tā direktora (vadītāja, valdes priekšsēdētāja) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā “Aizdevums dzīvojamai mājai Zeļinska ielā 9, Daugavpilī, jumta seguma nomaiņai un bēniņu pārseguma siltumizolācijai”, identifikācijas numurs SIA DDzKSU 2026/047M, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.


2. _____________ (v.uzvārds) apliecina, ka:


2.1. visa sniegtā informācija ir pilnīga un patiesa;


2.2. piekrīt visiem nolikuma nosacījumiem;


2.3. piedāvātā prece ir sertificēta un atbilst Latvijas Republikas standartiem un normatīvajos aktos noteiktām prasībām;

2.4. nekādā veidā nav ieinteresēts nevienā citā piedāvājumā, kas iesniegts šajā iepirkumā;


2.5. uz pretendentu nav attiecināms Starptautisko un Latvijas Republikas nacionālo sankciju likums;


2.6. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības.

3. __________ norāda, ka līguma izpildē plāno piesaistīt sekojošus apakšuzņēmējus (ja plāno piesaistīt apakšuzņēmējus):

	Nr. p.k
	Nosaukums

un reģistrācijas numurs
	Statuss piedāvājumā (apakšuzņēmējs vai personu apvienības

dalībnieks)
	Juridiskā adrese, kontaktpersona, telefons
	Veicamo pakalpojumu apjoms no kopējā apjoma
(%)
	Apakšuzņēmējam /personu apvienības dalībniekam nodoto pakalpojumu apraksts un pamatojums un/vai norāda iespējas, uz kurām pretendents balstās, lai apliecinātu, ka tā kvalifikācija atbilst nolikumā noteiktajām prasībām

	1.
	
	
	
	
	


	Vārds, uzvārds, amats
	

	Paraksts 
	

	Datums
	


2.Pielikums iepirkuma nolikumam
Aizdevums dzīvojamai mājai Zeļinska ielā 9, Daugavpilī,

jumta seguma nomaiņai un bēniņu pārseguma siltumizolācijai

Identifikācijas numurs SIA DDzKSU 2026/047M

TEHNISKĀ SPECIFIKĀCIJA

Aizdevums dzīvojamai mājai Zeļinska ielā 9, Daugavpilī, jumta seguma nomaiņai un bēniņu pārseguma siltumizolācijai

1. Aizdevuma mērķis: dzīvojamās mājas Zeļinska ielā 9, Daugavpilī, jumta seguma nomaiņai un bēniņu pārseguma siltumizolācijai.
2. Kredīta veids: aizdevums.
3. Piesaistāmā aizdevuma līguma summa un valūta: Aizdevuma summa nepārsniegs EUR 85922.46 (Astoņdesmit pieci tūkstoši deviņi simti divdesmit divi euro 46 centi). 
4. Nodrošinājums: Komercķīla uz debitoru parādiem (t.i. dzīvojamās mājas Zeļinska ielā 9, Daugavpilī, iedzīvotāju ikmēneša maksājumi).
5. Paredzētais aizdevuma periods: 72 (septiņdesmit divi) kalendārie mēneši no aizdevuma saņemšanas dienas.
6. Aizdevuma izmantošanas sākuma termiņš: pēc aizdevuma līguma parakstīšanas saskaņā ar Pasūtītāja pieprasījumu, nodrošinot iespēju aizdevuma izsniegšanai pa daļām (pēc nepieciešamības), saskaņā ar Pasūtītāja iesniegtajiem maksājumu uzdevumiem (pamatojoties uz piestādītiem rēķiniem par izpildītajiem darbiem), ne ilgāk kā 5 (piecu) darba dienu laikā pēc Pasūtītāja pieprasījuma saņemšanas.
7. Paredzamais atmaksas grafiks: Aizdevuma summas (pamatsumma un procenti) atmaksa pēc lineāra grafika (pamatsummas daļas ir vienādas, bet procentu daļa ir atkarīga no atlikušas, neatmaksātas summas). Pasūtītājam ir tiesības pašam izvēlēties aizdevuma atmaksas datumu.
8. Aizdevuma procentu likme: 6 mēneši EURIBOR un bankas pievienotā likme no faktiski izsniegtās neatmaksātās aizdevuma summas.
9. Aizdevuma izņemšanas noteikumi: Aizdevuma summa tiek pārskaitīta uz Pasūtītāja bankas kontu.
10. Pretendentam jānodrošina Pasūtītājam iespēja pirms termiņa pilnībā vai daļēji atmaksāt Aizdevuma daļu par to neieturot samaksu (refinansēšanas gadījumā tiek piemērots bankas cenrādis).
11. Pretendentam jānodrošina Pasūtītājam iespēja aizdevuma vai aizdevuma daļas rezervēšanai (pēc nepieciešamības), apmaksa par to nevar pārsniegt 0,6% gadā.
12. Pretendentam jānodrošina Pasūtītājam iespēja izsniegt izziņas, kas satur informāciju par aizdevumu, t.sk aizdevuma atlikumu, par to tiek piemērots bankas cenrādis.
13. Pretendentam jānorāda Pasūtītājam visas citas ar Aizdevuma saņemšanu saistītās izmaksas.
14. Pretendents var noteikt Pasūtītājam līgumsodu ne vairāk kā 0,05% apmērā no laikā neizmaksātās aizdevuma procentu samaksas un pamatsummas par katru nokavēto dienu, bet Pasūtītājs var noteikt Pretendentam līgumsodu ne vairāk kā 0,05% apmērā par Aizdevuma vai Aizdevuma daļas izmaksas nokavējumu par katru nokavēto dienu, saskaņā ar Aizdevuma līgumā noteikto.
15. Pretendentam aizdevuma līgumā jāparedz Pasūtītājam iespēja jebkurā brīdī atteikties no aizdevuma vai aizdevuma daļas par to neieturot samaksu.
16. Papildus tehniskajam piedāvājumam pretendentam jāiesniedz aizdevuma līguma projekts, kas atbilst šī iepirkuma nolikuma prasībām.
17. Pasūtītājs patur sev tiesības uzskatīt pretendenta piedāvājumu un aizdevuma līguma projektu par neatbilstošu savām interesēm un noraidīt, ja aizdevuma nosacījumi neatbilst Pasūtītāja iespējām un/vai, ja aizdevuma līguma projekts saturēs šādus nosacījumus:
17.1. pienākumu uzturēt noteiktu naudas līdzekļu apgrozījumu caur aizdevēja bankas kontiem;
17.2. pienākumu veikt citus ar aizdevumu nesaistītus darījumus ar kredītiestādes starpniecību vai izmantot ar aizdevumu nesaistītus kredītiestādes pakalpojumus;
17.3. jebkādu nosacījumu par aizdevuma piemērojamās procentu likmes nemainīgās (pievienotās) daļas vienpusēju palielināšanu aizdevuma līguma darbības laikā;
17.4. ierobežojumus Pasūtītāja darbībām ar citiem uzņēmuma aktīviem;
17.5. Pretendenta tiesības pieprasīt jebkādus papildus nodrošinājumus vai garantijas, izņemot šī pielikuma 4.punktā noteikto;
17.6. soda naudas, nokavējuma naudas, līgumsoda vai jebkādu citu sankciju apmēru par kavētajiem maksājumiem, kas pārsniedz 0.05% par katru nokavēto dienu no nokavētās summas;
17.7. ierobežojumu dzēst aizdevumu pirms termiņa, piemērojot soda sankcijas, kompensācijas, papildus maksājumus vai citus ierobežojumus;
17.8. jebkuri ierobežojumi, kas skar Pasūtītāja un Būvuzņēmēja darbību, t.sk. ierobežojumi būvuzrauga un būvuzņēmēja akceptēšanā, pieņemšanas – nodošanas akta par paveiktiem būvniecības darbiem izstrādāšana;
17.9. ierobežojumi veikt grozījumus, izmaiņas un papildinājumus Būvniecības Līgumā;
17.10. atskaišu pieprasīšana par būvniecības darbu norisi;
17.11. citus, neuzskaitītus, bet Pasūtītājam pamatoti būtiski nelabvēlīgus nosacījumus.
3.Pielikums iepirkuma nolikumam
Aizdevums dzīvojamai mājai Zeļinska ielā 9, Daugavpilī,

jumta seguma nomaiņai un bēniņu pārseguma siltumizolācijai

Identifikācijas numurs SIA DDzKSU 2026/047M

FINANŠU PIEDĀVĀJUMS 
Iepazinušies ar iepirkuma “Aizdevums dzīvojamai mājai Zeļinska ielā 9, Daugavpilī, jumta seguma nomaiņai un bēniņu pārseguma siltumizolācijai”, ID Nr. SIA DDzKSU 2026/047M, prasībām, piedāvājam tehniskajā specifikācijā noteiktajā laikā no aizdevuma saņemšanas brīža sniegt tehniskajā specifikācijā noteikto pakalpojumu atbilstoši Latvijas Republikas attiecīgiem standartiem un normatīvajiem aktiem par šādu cenu:

	1
	Aizdevuma summa
	_____eiro

	2
	Aizdevuma termiņš
	____ mēneši

	3
	6 (sešu) mēnešu EURIBOR uz piedāvājuma iesniegšanas dienu
	

	4
	Pievienotā % likme
	

	5
	Kopējā % likme (3.+4.)
	

	6
	Kopējie % maksājumi aizdevuma izmantošanas periodā
	__________________ eiro

	7
	Komisijas maksas par aizdevuma piešķiršanu, noformēšanu, izsniegšanu, apkalpošanu (kopā par visu aizdevuma periodu)
	__________________ eiro

	8
	Citi maksājumi, ja tādi ir paredzēti
 (izņemot izdevumus, kas saistīti ar ķīlas reģistrāciju)
	__________________ eiro

	Kopā (6.+7.+8.)
	__________________ eiro


Mēs apliecinām, ka:

· Pakalpojuma sniegšanas laikā tiks ievēroti Latvijas Republikas attiecīgie standarti un normatīvo aktu prasības;
· Nekādā veidā neesam ieinteresēti nevienā citā piedāvājumā, kas iesniegts šajā iepirkumā;
· Nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības.

	Vārds, uzvārds, amats
	

	Paraksts 
	

	Datums
	


� Pretendentam precīzi jānorāda vai tā uzņēmuma statuss atbilst mikro, maza vai vidēja uzņēmuma (MVU) statusam. Skatīt –  �HYPERLINK "https://www.iub.gov.lv/lv/skaidrojums-mikro-mazie-un-videjie-uznemumi-mvu"��https://www.iub.gov.lv/lv/skaidrojums-mikro-mazie-un-videjie-uznemumi-mvu�.


� Izmaksas par tieši pretendenta papildus pakalpojumiem saistībā ar aizdevuma līgumu.

